pythainlp/thai_wikipedia_clean_20230101 huggingface dataset:
รักซ่อนแค้น  เป็นละครโทรทัศน์ไทยแนวโรแมนติก-แอ็คชั่น-ดราม่า ที่ได้นำซีรีส์เกาหลีจากเรื่อง A Love To Kill ของสถานีโทรทัศน์เกาหลี KBS นำมาสร้างเป็นละครโทรทัศน์เวอร์ชันภาษาไทย นำแสดงโดย ชัยพล จูเลี่ยน พูพาร์ต, วรรณรท สนธิไชย, อัครัฐ นิมิตชัย, ภัทรศยา เครือสุวรรณศิริ, ศรัณยู วินัยพานิช และนักแสดงอื่นๆ อีกมากมาย ละครเรื่อง รักซ่อนแค้น ออกอากาศทุกวันพุธ-พฤหัสบดี เวลา 20.15 - 22.00 น. เริ่มตอนแรกวันที่ 26 กรกฎาคม พ.ศ. 2560–31 สิงหาคม พ.ศ. 2560 ทางช่องวัน บทโทรทัศน์โดย ก้องเกียรติ โขมศิริ, ฐิติพงศ์ ใช้สติ, เพ็ญศิริ กลางสุรินทร์ (แซ่จัง), ยศพงษ์ พลทรัพย์ ควบคุมบทโทรทัศน์โดย อรรถพร ธีมากร ผลิตโดย บริษัท เดอะ วัน เอ็นเตอร์ไพรส์ จำกัด ร่วมกับ บริษัท อันดา 99 จำกัด กำกับการแสดงโดย อรรถพร ธีมากร ต่อจากละครเรื่องเกมมายา
ชายหนุ่มหน้าตาหล่อคมเข้ม ใจร้อน มุทะลุดุดัน และมีความสามารถทางด้านหมัดมวย วันหนึ่งปืนต้องเห็นพี่ชายฆ่าตัวตายต่อหน้าต่อตา และสืบพบสาเหตุว่า พี่ชายถูกผู้หญิงที่รักทิ้งไปหมั้นกับคนอื่น ปืนจึงตั้งใจจะแก้แค้นผู้หญิงคนนั้นให้ได้
ดาราสาวสวยแถวหน้าของวงการ เป็นคนมีเสน่ห์ ภายนอกดูแจ่มใสร่าเริง แต่ภายในเธอมีปมเศร้าเก็บซ่อนอยู่ ในอดีตเคยคบกับเมฆ และมีเหตุต้องห่างกันไป จนได้มาพบกับปืน อินประทับใจในตัวเขาโดยไม่รู้ว่าเธอกำลังถูกล้างแค้น
หนุ่มนักธุรกิจ ลูกชายเศรษฐีอันดับต้นๆ ของเมืองไทย ตกเป็นข่าวกับอินดาราสาวโดยบังเอิญ และฉวยโอกาสประกาศหมั้นกับอิน ทั้งที่รู้ว่าอินไม่รักเขาเลย ด้วยความอยากเอาชนะ วารินทร์จึงทำทุกทางเพื่อให้ได้อินมาครอบครอง
เด็กกำพร้าที่อยู่บ้านป้าแตง เป็นคนขยันเอาการเอางาน ภายนอกดูเป็นสาวห้าว แต่เมื่ออยู่ต่อหน้าปืน เธอจะดูเป็นกุลสตรีทันที สร้อยเป็นคนเดียวที่เข้าใจความรู้สึกของปืน เพราะผูกพันและใส่ใจปืนตลอดเวลา
หนุ่มหน้าตายิ้มแย้ม มีนิสัยถ่อมตน เป็นคนประนีประนอม ไม่ชอบมีเรื่องกับใคร เคยคบหากับอิน และมอบความจริงใจให้ทุกอย่าง พอรู้ว่าคนรักกำลังจะหมั้นกับคนอื่น เมฆเลยตัดสินใจฆ่าตัวตาย แต่รอดชีวิตกลายมาเป็นคนพิการ
หนุ่มอารมณ์ดี ชอบคุยโม้ไปเรื่อย ไม่มีพิษภัย แต่เสียที่นิสัยติดพนัน เป็นเซียนมวยและข้องเกี่ยวกับธุรกิจมืด เฮียเก๋าสนิทและชื่นชอบในตัวปืน เพราะหลายไฟท์ที่ปืนชกทำให้เฮียเก๋าได้เงินพนันเป็นกอบเป็นกำ
สาวใหญ่หน้าตาดี แม่เลี้ยงของอินทิรา เป็นคนปากหวานก้นเปรี้ยว ดูเหมือนเธอจะหลอกใช้อินให้หาเงินเข้าบ้าน ทำทุกอย่างเพื่อเงิน เจ้ายศเจ้าอย่าง ชอบมีหน้าตาในสังคม แต่ในที่สุดเธอก็กลับตัวเป็นคนดี
พ่อของวารินทร์ เจ้าของบริษัททั้งหมดในเครือ เป็นคนดุดัน พูดยังไงต้องได้อย่างนั้น คนรอบข้างต่างเกรงขาม ไม่เว้นแม้แต่กระทั่งเมียและลูก ๆ
พ่อของอินทิรา เมียตายเมื่อครั้งยังหนุ่ม และได้เมียใหม่เป็นเด็กเสิร์ฟในร้าน มีลูกด้วยกันอีกสองคน เป็นคนเกรงใจคนโดยเฉพาะเมียใหม่ ไม่ค่อยมีปากมีเสียงอะไรในบ้าน ถือเป็นคนแก่ขี้เหงาใจดีคนหนึ่ง
น้องสาวของอินทิรา
อดีตสุดยอดแชมป์มวยในตำนาน ที่ชีวิตตกต่ำ ติดเหล้าไปวันๆ จนได้พบกับปืนและเป็นผู้สอนศิลปะการป้องกันตัวให้ รักและหวังดีกับปืน คอยผลักดันให้ปืนได้เป็นแชมป์มวยอย่างที่เขาเคยเป็น
หนุ่มร่างท้วมแห่งบ้านเด็กกำพร้าของป้าแตง ชอบวางตัวเป็นพี่ใหญ่ นิสัยไม่ยอมลงให้ใคร ยกเว้นปืน ชอบชวนปืนไปเสียคน ทั้งชวนไปชกมวยเถื่อน และพาไปมีเรื่องชกต่อยกับชาวบ้าน
ผู้จัดการของอินทิรา เป็นสาวเปรี้ยวแต่งตัวจัด แต่จริง ๆ แล้วอ่อนหวาน บุคลิคตรงข้ามกับนิสัยโดยสิ้นเชิง เป็นคนที่อินไว้ใจ และให้คำปรึกษาอินได้ทุกเรื่อง
น้องชายของอินทิรา
ลูกสาวของอินทิรา ที่เกิดกับปืน อายุประมาณ 5 ขวบ ช่างพูด ช่างเจรจา เป็นเด็กน่ารัก นิสัยดี รักแม่ และ หวงแม่มาก
หนุ่มร่างอวบใส่แว่นที่สร้อยได้รู้จักผ่านทาง Facebook และทิมเองก็มาขอสร้อยเป็นแฟนและหวังจะได้เป็นคู่ชีวิตร่วมกันกับสร้อยแต่สุดท้ายแล้วสร้อยก็ขอคืนแหวนกับเงินสดให้กับคุณทิมเพราะสร้อยยังไม่ลืมความรักที่มีให้กับนายปืนอยู่นั่นเอง
A Love To Kill รักซ่อนแค้น เป็นละครโทรทัศน์ที่สร้างขึ้นใหม่จากซีรีส์เรื่อง A Love To Kill แค้นเพื่อรัก ที่ออกอากาศทางสถานีโทรทัศน์ KBS2 เมื่อปี พ.ศ. 2548 ซึ่งช่องวันได้ซื้อลิขสิทธิ์การทำใหม่พร้อม ๆ กับเรื่องขอโทษที่รักเธอ เมื่อ พ.ศ. 2558 โดยละครเรื่องดังกล่าวได้เปิดกล้องถ่ายทำจนเสร็จสิ้นตั้งแต่ พ.ศ. 2558 แต่เนิ่องจากช่วงนั้นช่องวันมีละครและซีรีส์เรื่องใหม่ ๆ ทั้งจากเอ็กแซ็กท์และซีเนริโอเอง รวมถึงมีซีรีส์จากจีทีเอช และจีเอ็มเอ็มทีวี ที่รอออกอากาศเป็นจำนวนมาก ทำให้ละครเรื่องดังกล่าวยังไม่มีกำหนดออกอากาศตั้งแต่นั้น จนกระทั่งมีข่าวลือว่าช่องวันจะขายสิทธิ์การออกอากาศทั้งของละครเรื่องนี้และสัญญาแค้นแสนรักให้ จีเอ็มเอ็ม 25 ที่เป็นช่องพี่น้องนำไปออกอากาศแทน
อย่างไรก็ตามความเคลื่อนไหวของละครเรื่องดังกล่าวเริ่มกลับมาบนสังคมออนไลน์อีกครั้งเมื่อเดือนมิถุนายน พ.ศ. 2560 โดยอินสตาแกรมของ ศรัณยู วินัยพานิช ได้โพสต์รูปกองถ่ายละครพร้อมระบุคำบรรยายภาพว่าละครกำลังอยู่ในระหว่างการดำเนินการถ่ายซ่อมและพร้อมออกอากาศในเดือนกรกฎาคมต่อจากเกมมายา จนกระทั่งช่องวันได้ประกาศกำหนดการออกอากาศตอนแรกอย่างเป็นทางการในวันที่ 26 กรกฎาคม พ.ศ. 2560 ทำให้เกิดกระแสดราม่าในสื่อสังคมออนไลน์ว่าช่องวันไม่กล้านำละครเรื่องใหม่ๆ ลงวันพุธ-วันพฤหัสบดี ซึ่งชนกับรายการ I Can See Your Voice Thailand นักร้องซ่อนแอบ และ The Mask Singer หน้ากากนักร้อง ของช่องเวิร์คพอยท์ ที่ได้รับกระแสความนิยมสูงและทำให้เรตติ้งละครทั้งช่องหลักและช่องดิจิทัลลดลงทั้งหมด แต่เลือกที่จะขุดกรุละครที่ดองเอาไว้มาออกอากาศแทน
การตอบรับของละครเรื่องนี้ทั้งหมด 12 ตอนที่ได้ออกอากาศไป (เมื่อวันที่ 26 กรกฎาคม พ.ศ. 2560 – 31 สิงหาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
โรงเรียนฮั่วเคี้ยววิทยาลัย
โรงเรียนฮั่วเคี้ยววิทยาลัย   เป็นโรงเรียนสหศึกษา เน้นการเรียนการสอนเป็นภาษาจีน ก่อตั้งเมื่อวันที่ 14 ตุลาคม พ.ศ. 2489 ปัจจุบัน เปิดสอนชั้นเตรียมอนุบาล ถึงชั้นมัธยมศึกษาปีที่ 6
โรงเรียนฮั่วเคี้ยววิทยาลัย เป็นโรงเรียนเน้นสอนภาษาจีน สังกัดกลุ่มงานโรงเรียนนโยบายพิเศษ สำนักงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่เลขที่ 191 ถนนศรีจันทร์ อำเภอเมืองขอนแก่น จังหวัดขอนแก่น แต่เดิมถูกแบ่งเป็นสองโรงเรียนคือ โรงเรียนฮั่วเคี้ยววิทยาลัย และ โรงเรียนอนุบาลราษฎร์อุทิศศึกษา และภายหลังได้ถูกยุบรวมเป็นแห่งเดียวกัน
อสัญกรรมของอดอล์ฟ ฮิตเลอร์
ระหว่างที่กรุงเบอร์ลินกำลังถูกโซเวียตบุกนั้นเอง อดอล์ฟ ฮิตเลอร์ ได้ยิงตัวตายเมื่อวันที่ 30 เมษายน 1945 ในฟือเรอร์บุงเคอร์ ส่วนภรรยาของเขา เอฟา เบราน์ ได้ฆ่าตัวตายด้วยยาพิษไซยาไนด์ ทั้งนี้ ศพของทั้งสองได้ถูกเคลื่อนย้ายไปยังทางออกฉุกเฉินของบังเกอร์ตามคำสั่งเสียของฮิตเลอร์ ทหารนำศพทั้งสองจัดวางในหลุมที่ขุดเตรียมไว้บริเวณด้านหลังทำเนียบนายกรัฐมนตรีไรช์ จากนั้นก็จัดการราดน้ำมันเชื้อเพลิงพร้อมกับจุดไฟเผาเพื่อป้องกันไม่ให้ทหารฝ่ายศัตรูนำไปประจานและกระทำยำยีอย่างเช่นที่เกิดขึ้นกับเบนิโต มุสโสลินี ผู้นำอิตาลี จากบันทึกของพวกโซเวียตระบุว่า ทหารโซเวียตได้ขุดร่างของฮิตเลอร์ขึ้นมา และนำไปฝังไว้ในหลายสถานที่ด้วยกันจนถึงปี 1970 ที่ร่างซึ่งโซเวียตอ้างว่าเป็นของฮิตเลอร์ถูกขุดขึ้นมาเป็นครั้งสุดท้าย ก่อนจะถูกนำไปเผาและโปรยเถ้า
ด้วยรายงานที่มีความแตกต่างกันออกไปที่ได้ระบุสาเหตุการตาย; บางกรณีได้ระบุว่า เขาตายด้วยยาพิษเท่านั้นและอีกบางกรณีหนึ่งคือเขาตายด้วยการใช้ปืนยิงศีรษะตัวเองพร้อมกับกัดแคปซูลบรรจุสารพิษไซยาไนด์ แต่นักประวัติศาสตร์สมัยนั้นได้ปฏิเสธรายงานเหล่านี้เพราะเป็นการโฆษณาชวนเชื่อของสหภาพโซเวียตหรือความพยายามการประนีประนอมเพื่อหาข้อสรุปที่แตกต่างกัน พยานคนหนึ่งได้บันทึกเอาไว้ว่า ศพมีรอยบาดแผลจากการถูกยิงทะลุผ่านปาก แต่ได้รับการพิสูจน์แล้วว่ามันเป็นไปไม่ได้ นอกจากนี้ยังมีข้อถกเถียงเกี่ยวกับกระโหลกศีรษะและกระดูกขากรรไกรที่ถูกขุดขึ้นได้โดยระบุว่าเป็นของฮิตเลอร์จริงหรือไม่
ในปี ค.ศ. 2009 นักวิจัยชาวอเมริกันได้ทำการตรวจดีเอ็นเอบนกระโหลกศีรษะที่เจ้าหน้าที่ของโซเวียตได้เชื่อมั่นมานานแล้วว่าเป็นของฮิตเลอร์แน่ๆ แต่การทดสอบและการตรวจสอบได้พบว่า กะโหลกศีรษะนั้นเป็นของผู้หญิงที่มีอายุน้อยกว่า 40 ปี ส่วนกระดูกขากรรไกรที่ถูกขุดขึ้นมายังไม่ได้รับการตรวจสอบใดๆเลย เท่ากับว่าในปัจจุบันนี้ ยังไม่มีหลักฐานทางวิทยาศาสตร์ใดๆที่ยืนยันถึงการมีอยู่ของร่างของฮิตเลอร์
ไรชส์ฟือเรอร์-เอ็สเอ็ส
ไรชส์ฟือเรอร์-เอ็สเอ็ส  เป็นตำแหน่งและยศของผู้บัญชาการของหน่วยชุทซ์ชตัฟเฟิล (เอ็สเอ็ส) ตำแหน่งนี้ปรากฏอยู่ระหว่างค.ศ. 1925 ถึง 1945 ซึ่งระหว่างค.ศ. 1925 ถึง 1933 นี้เอง "ไรชส์ฟือเรอร์-เอ็สเอ็ส" นี้เป็นเพียงแค่ตำแหน่งหนึ่งเท่านั้น จนกระทั่งในค.ศ. 1934 "ไรชส์ฟือเรอร์-เอ็สเอ็ส" ก็กลายเป็นตำแหน่งควบคู่กับยศ โดยเป็นยศที่สูงที่สุดในเอ็สเอ็สเทียบเท่าได้กับยศจอมพลในแวร์มัคท์
ผู้ที่ดำรงตำแหน่งนี้ยาวนานที่สุดคือไฮน์ริช ฮิมเลอร์ ซึ่งเข้าดำรงตำแหน่งในค.ศ.1929 ขณะที่เขามียศอย่างเป็นทางการในเอ็สเอ็สเป็น "โอเบอร์กรุพเพินฟือเรอร์" ต่อมาในปีค.ศ. 1934 ฮิมเลอร์ก็สถาปนา "ไรชส์ฟือเรอร์-เอ็สเอ็ส" ให้เป็นยศยศหนึ่งของเอ็สเอ็สและเขาใช้ยศใหม่นี้แทนยศเดิมของเขา ฮิมเลอร์จึงมีตำแหน่งและยศเป็น "ไรชส์ฟือเรอร์-เอ็สเอ็ส" ตั้งแต่นั้นมาจนถึงการล่มสลายของนาซีเยอรมนีในค.ศ. 1945
มีผู้ดำรงตำแหน่งนี้อยู่ห้าคนตลอดเวลา 20 ปีที่มีตำแหน่งนี้อยู่ คือ:
สามคนแรกและคนสุดท้ายดำรงตำแหน่ง "ไรชส์ฟือเรอร์-เอ็สเอ็ส" แต่มียศเป็นอย่างอื่น ในขณะที่ ไฮน์ริช ฮิมเลอร์ มีทั้งยศและตำแหน่งเป็น "ไรชส์ฟือเรอร์-เอ็สเอ็ส"
Microsoft Internet Explorer
โทมัส เรตต์
โทมัส เรตต์ เอคินส์ จูเนียร์  (เกิด 30 มีนาคม ค.ศ. 1990) ใช้ชื่อในวงการว่า โทมัส เรตต์ เป็นนักร้องและนักแต่งเพลงคันทรีชาวอเมริกัน เขาเป็นบุตรของนักร้องนักแต่งเพลงคันทรีชาวอเมริกันชื่อ เรตต์ เอคินส์ เรตต์ออกสตูดิโออัลบั้มกับสังกัดบิกแมชีนเรเคิดส์สองอัลบั้ม ได้แก่ "อิตโกส์ไลก์ดิส" (2013) และ"แทงเกิลด์อัป" (2015) มีซิงเกิลที่ติดชาร์ตฮอตคันทรีซองส์และคันทรีแอร์เพลย์สิบซิงเกิล ในจำนวนนี้มีเจ็ดซิงเกิลที่เคยขึ้นอันดับ 1 ได้แก่เพลง "อิตโกส์ไลก์ดิส" "เกตมีซัมออฟแดต" "เครฟวิงยู" "เมกมีวอนนา" "แครชแอนด์เบิร์น" "ดายอะแฮปปีแมน" "ทีเชิร์ต" และ "สตาร์ออฟเดอะโชว์" นอกจากงานเพลงของตนเอง เรตต์ยังเคยแต่งเพลงให้เจสัน อัลดีน ลี ไบรซ์ และฟลอริดาจอร์เจียไลน์ด้วย
เรตต์เติบโตมาพร้อมกับบุคคลตัวอย่างอย่างทิม แม็กกรอว์ หรือบรุกส์แอนด์ดันน์ เนื่องจากเรตต์ เอคินส์ บิดาของเขา เคยเป็นนักร้องคันทรีชื่อดัง เรตต์เคยเรียนการเล่นกลองสมัยเรียนไฮสกูล เพื่อว่าเมื่อเขาโตขึ้น เขาจะขึ้นเล่นกลองให้บิดาของเขาบนเวที ในไฮสกูล เขาเคยมีวงดนตรีชื่อ เดอะไฮฮีลด์ฟลิปฟลอปส์ นอกจากดนตรีแล้ว เขาไม่ได้สนใจอาชีพอื่น ๆ หลังจบไฮสกูล เรตต์เข้าเรียนวิทยาลัยที่มหาวิทยาลัยลิปสโคมบ์ ในแนชวิลล์ รัฐเทนเนสซี เพื่อเรียนการสื่อสาร เนื่องจากเพื่อนของเขาเข้าเรียนวิทยาลัยแล้วเขาว่าง ไม่มีกิจกรรมใด ๆ ให้ทำ ความสนใจในดนตรีเริ่มมีมากขึ้นจนทำให้เขาผิดสัญญากับมารดา และหยุดเรียนเมื่ออายุได้ 20 ปี เพื่อออกมาทำงานดนตรี คืนหนึ่งขณะเล่นดนตรี ผู้บริหารคนหนึ่งจากสังกัดบิกแมชีนเลเบลกรุปมาพบเขา และเสนอให้เขาแต่งเพลง เขาตกลงและเริ่มแต่งเพลงหลายเพลงให้กับบริษัท
เรตต์ร่วมแต่งเพลง "ไอเอนต์เรดีทูควิต" ให้เจสัน อัลดีน ในอัลบั้ม"มายคายดาปาร์ตี" และเซ็นสัญญากับค่ายบิกแมชีนเรเคิดส์ แผนกแวลอรีมิวสิกกรุป เมื่อปี ค.ศ. 2011 ในช่วง 21 สัปดาห์แรก อัลบั้มติด 40 อันดับแรกในชาร์ตบิลบอร์ด 200 ขายได้มากกว่า 1.7 ล้านชุดในปีแรกที่จำหน่าย เรตต์ยังร่วมแต่งซิงเกิล "1994" ให้เจสัน อัลดีน "พาร์กกิงลอตปาร์ตี" ให้ลี ไบรซ์ และ "ราวด์เฮียร์" ให้ฟลอริดาจอร์เจียไลน์ ในชาร์ตสัปดาห์ลงวันที่ 21 กันยายน ค.ศ. 2013 ชาร์ตคันทรีแอร์เพลย์มีเพลงที่เรตต์หรือบิดาของเขาร่วมแต่งติดสิบอันดับแรกถึง 5 เพลง รวมถึงเพลง "อิตโกส์ไลก์ดิส"
2012-15: "อิตโกส์ไลก์ดิส".
ต้นปี ค.ศ. 2012 เขาออกซิงเกิลเปิดตัว "ซัมทิงทูดูวิทมายแฮนส์" ตามมาด้วย "เบียร์วิทจีซัส" ในปีเดียวกัน สองเพลงนี้ติดสามสิบอันดับแรกบนชาร์ตฮอตคันทรี ซิงเกิลที่สาม "อิตโกส์ไลก์ดิส" ขึ้นอันดับหนึ่งบนชาร์ตคันทรีแอร์เพลย์ และอันดับสองบนชาร์ตฮอตคันทรี
อัลบั้มแรกของเขาใช้ชื่อว่า "อิตโกส์ไลก์ดิส" ออกจำหน่ายในวันที่ 29 ตุลาคม ค.ศ. 2013 ซิงเกิลที่สี่ "เกตมีซัมออฟแดต" เป็นซิงเกิลอันดับ 1 ซิงเกิลที่สองในต้นปี ค.ศ. 2014 ซิงเกิลที่ห้า "เมกมีวอนนา" ออกจำหน่ายสู่คลื่นวิทยุเพลงคันทรีในวันที่ 4 สิงหาคม ค.ศ. 2014 เพลงขึ้นอันดับ 1 บนชาร์ตคันทรีแอร์เพลย์ในวันที่ 7 มีนาคม ค.ศ. 2015 ในระหว่าวสองซิงเกิลนี้ เรตต์ และ จัสติน มัวร์ ร้องรับเชิญให้แบรนต์ลีย์ กิลเบิร์ต ในเพลง "สมอลทาวน์โทรว์ดาวน์"
2015-17: "แทงเกิลด์อัป".
ในวันที่ 7 เมษายน ค.ศ. 2015 เรตต์ออกซิงเกิล "แครชแอนด์เบิร์น" เป็นซิงเกิลแรกจากสตูดิโออัลบั้มที่สอง อัลบั้ม "แทงเกิลด์อัป" ออกจำหน่ายในวันที่ 25 กันยายน เพลงขึ้นอันดับ 1 บนชาร์ตคันทรีแอร์เพลย์ในเดือนกันยายน ค.ศ. 2015 ซิงเกิลที่สอง "ดายอะแฮปปีแมน" ออกจำหน่ายสู่คลื่นวิทยุเพลงคันทรีในวันที่ 28 กันยายน ค.ศ. 2015 เพลงขึ้นอันดับ 1 บนชาร์ตคันทรีแอร์เพลย์ ฮอตคันทรีซองส์ และแคนาดาคันทรี ในเดือนธันวาคม ค.ศ. 2015 และมกราคม ค.ศ. 2016 เพลงติดอันดับ 1 บนชาร์ตคันทรีแอร์เพลย์นาน 8 สัปดาห์ เป็นเพลงที่สองในประวัติศาสตร์ของชาร์ต ซิงเกิลที่สาม "ทีเชิร์ต" ออกสู่คลื่นวิทยุเพลงคันทรีในวันที่ 16 กุมภาพันธ์ ค.ศ. 2016 เพลงขึ้นอันดับ 1 บนชาร์ตคันทรีแอร์เพลย์ในเดือนมิถุนายน ค.ศ. 2016 แต่ได้รับคำวิจารณ์ที่ไม่ดีเกี่ยวกับเนื้อเพลง ซิงเกิลที่สี่ "เวเคชัน" ออกสู่คลื่นวิทยุเพลงคันทรีในวันที่ 13 มิถุนายน ค.ศ. 2016 ซิงเกิลที่ห้าออกพร้อมเวอร์ชันดีลุกซ์ "สตาร์ออฟเดอะโชว์" ออกสู่คลื่นวิทยุเพลงคันทรีในวันที่ 3 ตุลาคม ค.ศ. 2016
2017-ปัจจุบัน: "ไลฟ์เชนเจส".
สตูดิโออัลบั้มที่สาม "ไลฟ์เชนเจส" ออกจำหน่ายในวันที่ 8 กันยายน ซิงเกิลแรกคือ "เครวิงยู" ร้องรับเชิญโดยแมเรน มอร์ริส ตามมาด้วยซิงเกิล "อันฟอร์เกตเทเบิล" อัลบั้มเปิดตัวที่อันดับหนึ่งในชาร์ต"บิลบอร์ด" 200
สถานีอนุสาวรีย์ประชาธิปไตย
เบรตต์ ยัง (นักร้อง)
เบรตต์ ชาลส์ ยัง  (เกิด 23 มีนาคม ค.ศ. 1981) เป็นนักร้องและนักแต่งเพลงคันทรีป็อปชาวอเมริกันจากออเรนต์เคาน์ตี รัฐแคลิฟอร์เนีย เขาเคยเป็นพิตเชอร์เบสบอลที่วิทยาลัย และใช้เวลาแต่งเพลงหลังได้รับบาดเจ็บ อีพีชุดแรกของเขาผลิตโดย แดนน์ ฮัฟฟ์ ออกจำหน่ายโดยสังกัดรีพับลิกแนชวิลล์ ในวันที่ 12 กุมภาพันธ์ 2016 ซิงเกิลเปิดตัว "สลีปวิทเอาต์ยู" ออกจำหน่ายในวันที่ 11 เมษายน
ยังเกิดในแอนาไฮม์ ออเรนจ์เคาน์ตี เขาเคยเรียนที่แคลวารีแชเพลไฮสกูลในคอสตาเมซา รัฐแคลิฟอร์เนีย และโอลมิส เออร์วินแวลลีย์คอลเลจ และมหาวิทยาลัยเฟรสโนสเตต เขาเริ่มร้องเพลงช่วงปลายคริสต์ทศวรรษ 1990 เมื่อเขาได้มาร้องแทนนักร้องนำของวงในระหว่างการประชุมชาวคริสเตียนที่ไฮสกูล
ยังเคยเป็นพิตเชอร์ในทีมกีฬาเบสบอลประจำโรงเรียน และนำทีมจนเป็นแชมป์สหพันธ์นักกีฬาระหว่างโรงเรียนแคลิฟอร์เนีย (CIF) เขาเข้าเรียนที่โอลมิสโดยใช้ทุนนักกีฬาเบสบอลในปี ค.ศ. 1999 หลังจากปฏิเสธข้อเสนอจากทีมแทมพาเดวิลเรส์ และมินนีโซตาทวินส์ ในการแข่งขันกีฬาเบลบอลฤดูกาลเดียวในปี ค.ศ. 2000 เขาได้รับจดหมายให้เป็นตัวแทนนักกีฬ่าและได้รับชัยชนะ 2 ครั้ง เซฟได้ 2 ครั้ง เขาเป็นนักกีฬาให้เออร์วินแวลลีย์อีกหนึ่งฤดูกาลก่อนย้ายไปที่เฟรสโน อย่างไรก็ตาม อาชีพนักกีฬาของเขาจบลงหลังจากข้อศอกได้รับบาดเจ็บขณะอยู่ที่เฟรสโนเมื่อปี ค.ศ. 2003
ยังเคยกล่าวว่า เขาได้รับแรงบันดาลใจจากเกวิน เดอกรอว์หลังจากเขาได้ฟังเพลงจากอัลบั้ม "แชเรียต" และตัดสินใจเข้าวงการดนตรี ยังออกอีพีไร้สังกัด ใช้ชื่อตนเองเป็นชื่ออีพี บรรจุเพลงสี่เพลง ในปี ค.ศ. 2007 ออกอีพีชื่อ"เมกบีลีฟ"ในปี ค.ศ. 2011 ตามมาด้วยอัลบั้ม"เบรตต์ ยัง" อัลบั้ม"ออนไฟร์" และ"โบรเคนดาวน์" ในปี ค.ศ. 2012-13
ยังย้ายไปอยู่แนชวิลล์ หลังจากอยู่ในลอสแอนเจลิสนานแปดปี ไม่นานนัก เขาได้เซ็นสัญญากับสังกัดบิกแมชีนเลเบลกรุป ในเดือนสิงหาคม ค.ศ. 2015
2016-ปัจจุบัน: "เบรตต์ ยัง อีพี" และอัลบั้มแรก.
ในเดือนกุมภาพันธ์ ค.ศ. 2016 ยังออกอีพีโดยใช้ชื่อตนเอง บรรจุเพลงหกเพลง "สลีปวิทเอาต์ยู" ออกเป็นซิงเกิลแรกจากอีพีในเดือนเมษายน ค.ศ. 2016 ยังเขียนเพลงร่วมกับจัสติน เอบแบช และเคลลี อาร์เชอร์ ซิงเกิลที่สอง "อินเคสยูดิดดึนต์โนว์" ออกในวันที่ 9 มกราคม ค.ศ. 2017 ขึ้นอันดับหนึ่งบนชาร์ตคันทรีแอร์เพลย์ ซิงเกิลที่สาม "ไลก์ไอเลิฟด์ยู" ออกสู่คลื่นวิทยุคันทรีในวันที่ 17 กรกฎาคม ค.ศ. 2017
ในวันที่ 10 กุมภาพันธ์ ค.ศ. 2017 ยังออกสตูดิโออัลบั้มแรกชื่อ "เบรตต์ ยัง" อัลบั้มผลิตโดยแดนน์ ฮัฟฟ์ และจำหน่ายโดยสังกัดบิกแมชีนเลเบลกรุป อัลบั้มเปิดตัวที่อันดับสองบนชาร์ตท็อปคันทรีอัลบั้ม
Messier 18
สโมสรฟุตบอลทเวนเต
กระบี่ฟ้า ดาบมังกร
ดาบมังกรหยก หรือ กระบี่ฟ้า ดาบมังกร  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร อีกเวอร์ชันหนึ่ง ออกอากาศทางในเกาะฮ่องกงช่อง TVB ส่วนในประเทศไทย จะออกอากาศทางช่อง 3 นำแสดงโดย อู๋ ฉีหัว, หลี จือ, เสอ ซือม่าน, หลิว ซงเหริน, หมี เสว่ ละครเรื่องนี้เป็นละครภาคต่อของ มังกรหยก ตอน กำเนิดเอี้ยก้วย
กระบี่ฟ้า ดาบมังกร หรือ ดาบมังกรหยก 2001 ฉบับ อู๋ฉีหัว ประสบความสำเร็จน้อยกว่า ดาบมังกรหยก 1986 เวอร์ชัน เหลียงเฉาเหว่ย โดยทำเรตติ้งได้คือ
สำหรับในฮ่องกง ดาบมังกรหยก เวอร์ชัน เหลียงเฉาเหว่ย ได้รับความนิยมมากกว่าเนื่องจาก ดาบมังกรหยก เวอร์ชัน อู๋ฉีหัว โดนวิจารณ์เรื่อง ทีวีบี คัดนักแสดงหลายคนมีอายุมากกว่าตัวละครในบทประพันธ์ มากเกินไป
ไม่ได้ไปออกอากาศในจีน
ทำให้ ดาบมังกรหยก 2001 ฉบับนี้ ที่ได้มีโอกาสออกอากาศในจีน และได้รับความนิยมมากกว่าสองเวอร์ชันแรก เมื่อเวลาผ่านไปได้รับการยกย่องในจีนว่าเป็น "ดาบมังกรหยกของเกาะฮ่องกงที่ประสบความสำเร็จในจีนทางด้านเรตติ้งมากที่สุด"
มังกรหยก ภาค 1 (ละครโทรทัศน์ พ.ศ. 2551)
หู เกอ (นักแสดง)
มังกรหยก ภาค 1 (ละครโทรทัศน์ พ.ศ. 2560)
รามเกียรติ์ (ละครโทรทัศน์)
รามเกียรติ์  เป็นละครโทรทัศน์ที่สร้างขึ้นในปี ค.ศ. 2013 กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา นำแสดงโดย กากัน มาลิค, เนหา ซากัม ออกอากาศทางช่องซีหนัง ออกอากาศทุกวันเสาร์ - อาทิตย์ เวลา 19.00 น. เริ่มออกอากาศตอนแรกในวันที่ 16 กันยายน พ.ศ. 2560 ปัจจุบันเปลี่ยนเวลาออกอากาศเป็นเวลา 17: 00 น. เริ่มตั้งแต่ 4 พฤศจิกายน พ.ศ. 2560 เป็นต้นไป
เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน
โรงเรียนชุมชนบ้านโนนเจริญ
โรงเรียนชุมชนบ้านโนนเจริญ เป็นโรงเรียนในบุรีรัมย์ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนชุมชนบ้านโนนเจริญ เดิมมีชื่อว่าโรงเรียนบ้านโนนเจริญ ปัจจุบันตั้งอยู่หมู่ที่ 2 ตำบลโนนเจริญ อำเภอบ้านกรวด จังหวัดบุรีรัมย์ ได้ทำพิธีเปิดทำการสอนเมื่อวันที่ 14 มิถุนายน พ.ศ. 2502 โดยมี นายสัญชัย เธียรวรรณ ปลัดอำเภอโทเป็นหัวหน้ากิ่งอำเภอบ้านกรวดเป็นประธานพิธี มีคำสั่งให้ นายประจักษ์ รัตนกาญจน์ ดำรงตำแหน่งครูใหญ่ ปัจจุบันมี นายองอาจ วัชเรนทร์วงศ์ ดำรงตำแหน่งผู้อำนวยการโรงเรียน
การอสัญกรรมของอดอล์ฟ ฮิตเลอร์
เบสบอลทีมชาติเยอรมนี
เบสบอลทีมชาติเยอรมนี  เป็นทีมเบสบอลระดับทีมชาติของประเทศเยอรมนี เป็นตัวแทนของประเทศเยอรมนีในการแข่งขันเบสบอลระดับนานาชาติเช่น เบสบอลเวิลด์คัพ เป็นต้น
Germany national baseball team
นพเก้า
นพเก้า 2
เอฟเอคอมมิวนิตีชีลด์ 2017
การแข่งขันฟุตบอลเอฟเอคอมมิวนิตีชีลด์ 2017 จัดมาเป็นครั้งที่ 95 ของ เอฟเอคอมมิวนิตีชีลด์ เป็นการแข่งขันฟุตบอลประจำปีโดยทีมที่ผ่านเข้ามาเล่นนั้นคือ แชมป์พรีเมียร์ลีก ฤดูกาล 2016–17 คือ เชลซี แข่งขันกับแชมป์เอฟเอคัพ ฤดูกาล 2016–17 อาร์เซนอล โดยการแข่งขันถูกจัดขึ้นในวันที่ 6 สิงหาคม ค.ศ. 2017 ณ สนามกีฬาเวมบลีย์
เมื่อวันศุกร์ที่ 23 มิถุนายน ค.ศ. 2017, ได้รับการยืนยันว่าเงินรางวัลที่ได้รับจาก คอมมิวนิตี ชีลด์ จะมอบให้กับผู้ประสบเหตุไฟไหม้อาคาร เกรนเฟลล์ ทาวเวอร์. แมตช์นี้เป็นการย้อนรอยของ เอฟเอคอมมิวนิตีชีลด์ 2015, โดยเป็น อาร์เซนอล ชนะ 1-0
นอกจากานี้ยังเป็นการโคจรกลับมาพบกันอีกครั้งของ เอฟเอคัพ รอบชิงชนะเลิศ 2017 ซึ่งเป็นทางฝั่งอาร์เซนอลเอาชนะไปได้ 2-1 เมื่อช่วงต้นปีนี้
โดยการแข่งขันครั้งนี้ ได้แข่งขันภายใต้กติกาใหม่ คือ เมื่อครบการแข่งขันในเวลาปกติ 90 นาที (รวมไปถึงการทดเวลาบาดเจ็บ) หากทั้งคู่เสมอกัน ต้องมีการดวลจุดโทษตัดสิน และยังเป็นการดวลจุดโทษในรูปแบบใหม่ คือ "เอบีบีเอ" (ABBA) คือ เปลี่ยนจากให้ผู้เล่นแต่ละสโมสรยิงสลับกันฝ่ายละ 1 คน มาเป็นผู้เล่นสโมสรแรกยิงไปก่อน จากนั้นจึงเปลี่ยนมาเป็นผู้เล่นของอีกสโมสรยิงติดต่อกันถึง 2 คน และสลับกันไปแบบนี้ไปเรื่อย ๆ จนกว่าจะมีผู้ชนะ โดยเป็นการทดลองใช้กติกานี้จากสหพันธ์ฟุตบอลยุโรป (ยูฟ่า) ที่อ้างถึงผลการศึกษาว่า หากผู้เล่นจากสโมสรแรกยิงเข้า สโมสรนั้นมีโอกาสชนะมากถึงร้อยละ 60 เพื่อให้การแข่งขันสูสีและมีลุ้นมากขึ้น
พรมแขวนผนัง
WWE SmackDown Live
Cross (boxing)
ทรัมป์ทาวเวอร์
ทรัมป์ทาวเวอร์  เป็นตึกระฟ้าที่มีจำนวน 58 ชั้น ความสูง 664 ฟุต (220 เมตร) ที่มีการใช้งานหลากหลายรูปแบบตั้งอยู่ที่ 721–725 Fifth Avenue ระหว่างถนนที่ 56 และ 57 ในมิดทาวน์แมนแฮตตัน, นครนิวยอร์ก โดยทำหน้าที่เป็นสำนักงานใหญ่ของเดอะทรัมป์ ออร์แกไนเซชั่น นอกจากนี้ยังเป็นที่อยู่อาศัยแบบเพนต์เฮาส์ คอนโดมิเนียม ของผู้พัฒนาอาคาร โดนัลด์ ทรัมป์ ประธานาธิบดีสหรัฐ คนที่ 45 ผู้ซึ่งเป็นนักธุรกิจและนักพัฒนาอสังหาริมทรัพย์ในขณะที่หอคอยได้รับการพัฒนาขึ้น มีสมาชิกของครอบครัวทรัมพ์หลายคนยังอาศัยอยู่ในอาคารด้วย หอคอยตั้งอยู่บนพล็อตที่เคยเป็นที่ตั้งของห้างสรรพสินค้าชั้นนำ Bonwit Teller
ผู้ออกแบบอาคารนี้ คือ เดอร์ สคัตต์ ของ Der Scutt of Poor, Swanke, Hayden &amp; Connell และพัฒนาโดย Trump และ Equitable Life Assurance Company (ปัจจุบันเปลียนชื่อเป็น AXA Equitable Life Insurance Company ในปี ค.ศ. 2004) แม้จะมีการตั้งอยู่ใน Midtown Manhattan เขตพื้นที่พิเศษ ทาวเวอร์ได้รับการอนุมัติเพราะถูกสร้างขึ้นเป็นการใช้งานแบบผสมผสาน
กีฬารักบี้ 7 คนในโอลิมปิกฤดูร้อน
กีฬารักบี้ 7 คน  ได้รับการบรรจุให้กลับมาเป็นกีฬาที่ใช้แข่งขันในโอลิมปิกอย่างเป็นทางการอีกครั้งและจะแข่งขันครั้งแรกในโอลิมปิกฤดูร้อน 2016 โดยเป็นการแข่งขันรักบี้ 7 คน มีการแข่งขัน 2 ประเภท คือ ชายและหญิง โดยการบรรจุเข้าแข่งขันโอลิมปิกครั้งนี้เกิดขึ้นจากการประชุมคณะกรรมการโอลิมปิกสากล ครั้งที่ 121 ที่โคเปนเฮเกน เมื่อเดือนตุลาคม พ.ศ. 2552
เพื่อนรักหักเหลี่ยมโหด
เพื่อนรักหักเหลี่ยมโหด  เป็นละครโทรทัศน์ที่สร้างขึ้นในปี พ.ศ. 2542 กล่าวถึงเรื่องราวของเพื่อนรักทั้งสองคนที่ต้องหักเหลี่ยม เฉือนคมกัน นำแสดงโดย หลอ เจียเหลียง, ก๊วะ จิ้งอัน, เฉิน จิ้งหง, กู่ เทียนเล่อ ออกอากาศทางช่อง TVB ในประเทศจีน ละครเรื่องนี้มีภาคต่อคือเรื่อง เพื่อนรักหักเหลี่ยมโหด ภาค 2 และล่าสุดละครเรื่องนี้ถูกนำมาออกอากาศทางช่อง 3 แฟมิลี่ อีกครั้ง
โรงเรียนเมธีพิทยา
โรงเรียนเมธีพิทยา (อังกฤษ: Metheepittaya School) เป็นโรงเรียนขนาดเล็ก สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ หมู่ 7 ตำบลท่าฬ่อ อำเภอเมืองพิจิตร จังหวัดพิจิตร
โรงเรียนเมธีพิทยา ก่อตั้งขึ้นโดย ท่านเจ้าคุณเมธีธรรมประนาท เมื่อวันที่ 24 มิถุนายน พ.ศ. 2499 ในบริเวณวัดท่าฬ่อ โดยเปิดทำการสอนตั้งแต่ชั้นประถมศึกษา ถึงระดับชั้นมัธยมศึกษาตอนต้น 1 เมษายน พ.ศ. 2532 กระทรวงศึกษาธิการพิจารณาเห็นชอบ รับโอนโรงเรียนเมธีพิทยาเข้าสังกัดกองการมัธยมศึกษา กรมสามัญศึกษา กระทรวงศึกษาธิการ ปัจจุบันเปิดทำการสอนตั้งแต่ระดับชั้นมัธยมศึกษาปีที่ 1 ถึง ชั้นมัธยมศึกษาปีที่ 6 สังกัดสำนักงานเขตพื้นที่การศึกษามัธยมศึกษา เขต 41
เสมาธรรมจักรอยู่เหนือลูกโลก โดยมีรังสีเปล่งประกายเจิดจ้า มีความหมายคือ
รวมความว่า "การศึกษาคือความเจริญงอกงามของชีวิต ที่ให้ความรู้กว้างไกล"
อักษรย่อประจำโรงเรียน.
ม.ธ.
เขียว เหลือง : มีความหมายคือ
โลโก ปตฺถมฺภิกา เมตฺตา แปลว่า เมตตาเป็นเครื่องค้ำจุนโลก
เรียนดี กีฬาเด่น เน้นสิ่งแวดล้อม เพียบพร้อมคุณธรรม น้อมนำเศรษฐกิจพอเพียง
โรงเรียนคำแสนวิทยาสรรค์
โรงเรียนคำแสนวิทยาสรรค์ (อังกฤษ: Khamsaen Wittayasan School; อักษรย่อ: ค.ว. — KW) เป็นโรงเรียนมัธยมศึกษาขนาดใหญ่ในจังหวัดหนองบัวลำภู เปิดสอนในระดับชั้นมัธยมศึกษาตอนต้นและมัธยมศึกษาตอนปลายแบบสหศึกษาประจำอำเภอนากลาง จังหวัดหนองบัวลำภู และเป็นโรงเรียนมาตรฐานสากล (World Class Standard School) ในจังหวัดหนองบัวลำภู สังกัดสำนักงานเขตพื้นที่การศึกษามัธยมศึกษาเขต 19 เครือข่ายพัฒนาคุณภาพการศึกษา สหวิทยาเขตวังแสนสุวรรณ สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนคำแสนวิทยาสรรค์ เป็นโรงเรียนมัธยมศึกษาประจำอำเภอนากลาง จังหวัดหนองบัวลำภู เปิดสอนในปี พ.ศ. 2515 (17 พฤษภาคม 2515) การจัดตั้งโรงเรียนดำเนินการโดยนายเยื้อน ศรีศักดิ์ นายอำเภอนากลาง นายโชติ อินทรชาติ ศึกษาธิการอำเภอนากลางและนายนคร รัชชูวงศ์ ครูวิชาการอำเภอ ได้ดำเนินการขอจัดตั้งโรงเรียน ซึ่งเป็นความต้องการของประชาชนและการขยายโรงเรียนมัธยมศึกษาตามนโยบายของกรมสามัญศึกษา กระทรวงศึกษาธิการ จนได้เปิดทำการสอนในปี พ.ศ. 2515 (17 พฤษภาคม 2515) มีนักเรียนชั้นมัธยมศึกษาปีที่ 1 (ม.ศ.1) จำนวน 2 ห้องเรียน นักเรียน 90 คน โดยอาศัยศาลาการเปรียญวัดหนองบัวคำแสนเป็นที่เรียน สำหรับชื่อโรงเรียนนั้นได้ชื่อว่า โรงเรียนคำแสนวิทยาสรรค์ ไม่มีชื่อ "นากลาง" เนื่องจากในขณะนั้น นายอำเภอนากลางมีนโยบายที่เปลี่ยนชื่อจากนากลางเป็นหนองบัวคำแสน เพื่อเป็นการแก้เคล็ดที่ว่า นากลางเป็นดินแดนผู้ก่อการร้าย ทางการอนุมัติให้ใช้ชื่อโรงเรียนว่า โรงเรียนคำแสนวิทยาสรรค์ อักษรย่อว่า ค.ว.ในระยะเปิดใหม่ปีการศึกษา 2515 กรมสามัญศึกษาได้จัดสรรอัตราครูให้ยังไม่เพียงพอ จึงได้รับความช่วยเหลือจากทางอำเภออนุมัติให้ยืมครูจากองค์การบริหารส่วนจังหวัด มาช่วย 2 ท่าน คือ นายล้วน เหล็กกล้า และนายเรือง ใจปิติ ส่วนครูสังกัดกรมสามัญศึกษาคนแรกของโรงเรียน คือ นางสาวรัตนาภรณ์ แสนสิทธิ์ และในปีการศึกษา 2547 สำนักงานคณะกรรมการการศึกษาขั้นพื้นฐาน ได้แต่งตั้ง นายสนิท วงศ์แสงตา ผู้อำนวยการโรงเรียนโนนสังวิทยาคาร อำเภอโนนสัง จังหวัดหนองบัวลำภู มาดำรงตำแหน่งผู้อำนวยการโรงเรียนคำแสนวิทยาสรรค์และโรงเรียนเปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 เป็นโรงเรียนสหศึกษา จัดเป็นโรงเรียนขนาดใหญ่ ในปีการศึกษา 2548 มีจำนวนห้องเรียน 45 ห้องเรียน และนักเรียน 1,764 คน
ตั้งแต่ปีการศึกษา 2553 เป็นต้นมา สำนักงานคณะกรรมการการศึกษาขั้นพื้นฐาน ได้แต่งตั้ง ว่าที่พันตรี ดร.ประดิษฐ์ ศรีหริ่ง ผู้อำนวยการโรงเรียนสุวรรณคูหาพิทยาสรรค์ จังหวัดหนองบัวลำภู มาดำรงตำแหน่งผู้อำนวยการโรงเรียนคำแสนวิทยาสรรค์ คนที่ 12 จนถึงปี 2560 และปัจจุบันโรงเรียนเปิดสอนตั้งแต่ระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 เป็นโรงเรียนสหศึกษา จัดเป็นโรงเรียนขนาดใหญ่ ในปีการศึกษา 2560 มีจำนวนห้องเรียน 66 ห้องเรียน และมีจำนวนนักเรียน 2,311 คน โรงเรียนคำแสนวิทยาสรรค์ได้จัดการเรียนการสอนตามหลักสูตรโรงเรียนมาตรฐานสากล (World Class Standard School)
ปีการศึกษา 2561 เป็น สำนักงานคณะกรรมการการศึกษาขั้นพื้นฐาน ได้แต่งตั้ง ดร.สุขเกษม พาพินิจ ผู้อำนวยการโรงเรียนนาวังศึกษาวิช จังหวัดหนองบัวลำภู มาดำรงตำแหน่งผู้อำนวยการโรงเรียนคำแสนวิทยาสรรค์ คนที่ 13
ปัจจุบัน โรงเรียนคำแสนวิทยาสรรค์ มีอาคารเรียน 5 อาคาร อาคารปฏิบัติการ 2 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง มีนักเรียนทั้งสิ้น 2,182 คน บุคลากรทั้งสิ้น 121 คน ภายใต้การนำของท่านผู้อำนวยการ ดร.ธารา พิลาแสง